 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጥዕና ንከጥቡ ድልውቲየ ነይረ ግን... 1 ነሓሰ 2019 ምንጪ ስእሊ, Getty Images ምጥባው ጸባጡብ ንዕሸላት ይኹን ንኣዴታት ዘደንቕ ጥቅሚ ኢዩ ዘለዎ ውድብ ጥዕና ዓለም ከም ዝብሎ ጸባጡብ ምጥባው ክሳብ ነፍሲ ወከፍ ኣደ ትገብሮ ክብ እንተዝብል ነይሩ ዓመታዊ ህይወት 800 ሽሕ ሰባት ካብ ሞት ምተረፉ ንብዙሓት ግና ጸባ ጡብ ምጥባው ማለት ከም ንቆልዓ ሓፍ ኣቢልካ ኣብ ጡብካ ምጽጋዕ ቀሊል ኣይኮነን ሓንቲ ኣደ ድሒራ ዝረኸበቶ ግንዛበ ኣካፊላትና ኣላ ኣብ ናይ ቅድመ-ወሊድ ትምህርትታት ከይደ ብፈትሊ ብዝተኣልሙ ኣጥባት ተጻዊተ ንምጥባው ዝሕጉዙኒ መትሓዚ ጡብ ዓዲገ በቃ ኣጥባዊት ኣደ ንምኳን ፍጹም ተዳልየ ይኹንምበር ድሕሪ ክልተ መዓልታት ሕርሰይ ጸባ ጡበይ ጥብ ጥብ እናበለ ኢዩ ዝወጽእ ዝነበረ ብዝከኣል መጠን ኣጥባተይ ክደርዞ ስብሒ ዘሎዎ መግቢ ክወስድን ጃሎናት ጸባ ላም ክሰትን ጀሚረ ኣብ ሳልሳይ መዓልተይ ሓንቲ ክትበጽሓኒ ዝመጸት መሕረሲት ውላደይ ዓጸቦ ከም ዝገጠሞን ብቅልጡፍ ሆስፒታል ክምለስ ከም ዘለንን ትእዛዝ ሂባትኒ ምንጪ ስእሊ, Getty Images ኣብ ሆስፒታል መካኒካዊ መሳርሒ ብምጥቃም ጸባ ጡብ ክቐድሑለይ ኣብ ዝፈተንሉ ጸባ ዘይኮነስ ብኣጥባተይ ደም ኢዩ ዝወጽእ ነይሩ እንታይ እየ ዝኸውን ዘለኹ? 